फैबाय थानाय बिटिसि बिसायख’थियाव  बागसा जिल्लानि  22 नं ककलाबारि बियाबनिफ्राय    बिपिएफ हानजानि बिजाथि एबा बारग’ एनडिएफबि (पि) आफादगिरि आरो  बिटिआर गोरोबथानि सासे  सागानगिरि धीरेन बर’आ देरहासार जागोना रोखा जाबाय होननानै धीरेन बर’आ बुंथिदों।  बागसा जिलानि  ककलाबारि ब्लक बिपिएफनि बानजायनायाव सिमलायाव   खुंफुंनाय  दोलोयाव हाबफैनाय  हाबाफारिआव बाहागो लानानै धीरेन बर’आ बुंबावो दि  22 नं  ककलाबारि बियाबनि सासे  बिटिआर गोरोबथानि सागानगिरि प्रमद बर’ आरो गावबो सासे सागानगिरि हिसाबै मोनसे बियाबावनो सानैबो सागानगिरिफोरा  बिसायख’थि गेलेनायखौ बिथाङा  दुखु मोननाय फोरमायदों । बिथाङा बुंथिदोंदि ककलाबारि बियाबाव बिपिएफ हानजानिफ्राय धीरेन बर’खौ  बिसायख’थि गेलेगोनखौ प्रमद बर’आ मिथिसेयावबो  नभिनेसन गथाइनाया दुखु मोनथाव होननानै  फोरमायथियो  ।   बिटिआर गोरोबथानि सागानगिरि हिसाबै मान होलायनो नांगौमोन होननानैबो बिथाङा  बुंथियो ।  बिपिएफ दोलोखौ मदद होनो आरो गावखौ देरहासार खालामनो थाखाय बिजेपि,  इउपिपिएल, जिएसपिनि सोद्रोमाफोरा दिनै   सा 1650 सुबुंफोरा गुबुन दोलोनिफ्राय  बिपिएफ दोलोआव  हाबफैयो होननानैबो  बुंथियो ।  बेखौ नायोब्ला ककलाबारि बियाबाव बिपिएफनि बिजाथिया  देरहासार जागोना रोखा होनना धीरेन बर’आ फोरमायो  । दिनैनि बिपिएफ दोलोआव हाबफैनाय हाबाफारियाव सापागुरि बिधान सभा समष्टिनि एम एल ए थानेस्वर बसुमतारी,  बागसा जिला आइजो बिपिएफनि आफादगिरि सर’सति राभा मोसाहारी,  मिरु बिपिएफ सोद्रोमा गबिन्द नार्जारीजों लोगोसे जिल्लानि गोबां बिपिएफ दैदेनगिरि- मावफारियाफोरा बाहागो लायो।